තම කුළුඳුල් දරු ප්‍රසුතියේ දී දරුවාට ජීවිතය දී දිවියෙන් සමුගත් තරුණ මවක් පිළිබඳ මාතර, මාකඳුර ප්‍රදේශයෙන් අසන්නට ලැබෙනවා.මාතර, මාකඳුර තලහගම පදිංචිව සිටි මෙම මව කළුතොට ගම්ආචාරිගේ නිලුකා නමැති 27 හැවිරිදි අයෙක්.පසුගිය 06 වන දා සිය කුළුඳුල් දරු ප්‍රසුතිය සඳහා කඹුරුපිටිය -  ආදපාන රජයේ රෝහල වෙත ඇතුළු වී තිබෙනවා.පසුව ඇයව මාතර මහ රෝහලට වෙත මාරු කර ඇති අතර  08 වන දා එහිදී දියණියක් ප්‍රසුත කළා.දරු ප්‍රසුතියෙන් පැය 4කට පමණ පසුව මෙම තරුණ මව මියගොස් ඇති බවයි වාර්තා වන්නේ.ඇය බේරා ගැනීම සඳහා විශේෂඥ වෛද්‍ය කණ්ඩායමක් දැඩි පරිශ්‍රමයක් දරා ඇති බවද වාර්තා වනවා.කෙසේවෙතත් පොලිසිය මේ පිළිබඳ වැඩිදුර පරීක්ෂණ පවත්වන බව සඳහන්.මිය ගිය තරුණ මව මෙලොවට බිහි කළ බිළිඳිය මාතර රෝහලේ නොමේරු ළදරු ඒකකයේ ප්‍රතිකාර ලබන ලබන අතර ඇය යහපත් සෞඛ්‍ය තත්වයේ පසුවන බව සඳහන්.